Brian Priske

Brian Priske Pedersen (født 1977) er en dansk fotballtrener og tidligere fotballspiller som er hovedtrener for den nederlandske klubben .Brian Priske drie jaar naar Feyenoord Han fikk sin landslagsdebut i 2003 og har spilt 24 A-landskamper for Danmarks fotballandslag.

 Karriere 
Brian Priske, født i Horsens, begynte sin fotballkarriere i Horsens fS, som i dag heter AC Horsens. I 1997 byttet han til Århus Fremad, før han i 1999 ble hentet til Aalborg Boldspilklub (AaB). Sammen med denne klubben vant Priske det danske mesterskap i 1999 og i avslutningen av hans periode i Nordjylland var han kaptein for klubben. I 2003 fikk Brian Priske sin debut på Danmarks herrelandslag i fotball og byttet samme år klubb til belgiske KRC Genk. Han var med i fotballtroppen til EM 2004, men hvor han kun fikk  sporadiske opptredener som innbytter. I 2006 tilkjempet Brian Priske seg en fast plass på laget. Under Danmarks VM kvalifisering i 2006 spilte han 10 av 12 kamper.

Da Priske spilte hele kampen i Danmarks 4-1 seier over England i 2005, fikk engelske klubber øynene opp for den hurtige og teknisk dyktige forsvarsspilleren. Det resulterte i en 3-årig kontrakt med Premier League-klubben Portsmouth F.C.. Priskes karriere i engelsk fotball begynte vellykket, men da Portsmouth fikk Harry Redknapp som manager ble Priske satt på benken. Senere kom han sterkt tilbake og var viktig lagbrikke da Portsmouth med en god avslutningen på sesongen 2006 berget plassen i ligaen.

Brian Priske var en populær spiller blant fansen i Portsmouth, men Priskes forhold til manageren ble aldri god. Sommeren 2006 byttet han til den belgiske storklubben Club Brügge hvor han skulle konkurrere med publikumsfavorittene Olivier De Cock og Birger Maertens om en plass på laget. Priske skaffet seg en fast plass i startoppstillingen og hjalp klubben til å vinne den belgiske cupen i 2007.

Sommeren 2008 vendte Brian Priske hjem til Danmark hvor han underskrev en treårig kontrakt med Vejle Boldklub.«Vejle præsenterer et scoop – Priske?» Tipsbladet.dk. I Vejle var Priske utsett til å være den rutinerte forsvarsstyrmann som skulle tilføre laget profesjonell modenhet i bestrebelsene på å etablere seg i den danske Superligaen. Det lykkes imidlertid ikke Priske å tilføre den nødvendige soliditet til Vejles forsvar. Derfor flyttet klubbens daværende sjefstrener, Ove Christensen, den tidligere landslagsspiller fram til sentral midtbane. Her leverte Priske en rekke solide kamper, men det var først da han ble flyttet tilbake på posisjonen som høyre back at Priske fant frem de takter som tidligere gjorde ham til en av dansk fotballs beste forsvarsspillere.

Brian Priske var leid ut til FC Midtjylland fra sommeren 2010 og fram til nyttår. Her ble det til 17 superligakamper og 1 mål, før han igjen dro tilbake til Vejle Boldklub. I januar 2011 kom han til Norge og . Det ble likevel ikke noen stor norsk karriere. Etter kun en halv sesong i Start kunngjorde Priske at han la opp som fotballspiller av familiære årsaker.Stormoen, Stein-Erik (2. juli 2011): «Starts Priske legger opp», VG

Den 3. juli 2011 ble det annonsert at Priske ble ansatt som assistenttrener for FC Midtjylland.«Priske bliver assistent i FCM» , Sporten.TV2.dk, 3. juli 2011

 Referanser 

 Eksterne lenker 

 «Brian Priske Pedersen» , Alt om fotball

Kategori:Danske fotballspillere
Kategori:Danske fotballtrenere
Kategori:Spillere i Fotball-EM 2004
Kategori:Fotballspillere for AC Horsens
Kategori:Fotballspillere for Aalborg BK
Kategori:Fotballspillere for KRC Genk
Kategori:Fotballspillere for Club Brügge
Kategori:Fotballspillere for Portsmouth FC
Kategori:Fotballspillere for Vejle BK
Kategori:Fotballspillere for FC Midtjylland
Kategori:Fotballspillere for Idrettsklubben Start
Kategori:Fotballtrenere for AC Sparta Praha
Kategori:Fotballtrenere for Feyenoord Rotterdam
Kategori:Danske fotballspillere i Norge
Kategori:Personer fra Horsens
Kategori:Fødsler i 1977